
SPRENDIMAS
DĖL PRITARIMO VIETOS PLĖTROS PROJEKTAMS

2019 m. vasario 14 d. Nr. T3-21
Prienai

Vadovaudamasi Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 32.3 papunkčiu ir atsižvelgdama į Vietos plėtros strategijos „Prienų rajono vietos veiklos grupės teritorijos 2015–2023 m. vietos plėtros strategija“ priemonės „Kultūros savitumo išsaugojimas, tradicijų tęstinumas“ Nr. LEADER-19.2-SAVA-4 vietos projektų finansavimo sąlygų aprašo, patvirtinto Prienų rajono vietos veiklos grupės valdybos 2018 m. lapkričio 27 d. protokolu Nr. 10, 5.1 punkto 7.1 papunktį, Prienų rajono savivaldybės taryba  n u s p r e n d ž i a: 
1. Pritarti šiems vietos plėtros projektams: 
1.1. „Balbieriškio krašto tradicijų puoselėjimas, organizuojant vasaros šventę „Prie Ringio ir Peršėkės“;
1.2. „Jiezno krašto tradicijų puoselėjimas, organizuojant seniūnijos vasaros šventę“;
1.3. „Veiverių krašto tradicijų puoselėjimas organizuojant Vasaros šventę“;
1.4. „Šilavoto krašto tradicijų puoselėjimas, organizuojant seniūnijos vasaros šventę „Po mėlynu gimtinės dangumi“;
1.5. „Kultūrinio paveldo išsaugojimas, suburiant bendruomenes“;
1.6. „Pakuonio krašto šventės organizavimas, siekiant puoselėti regiono savitumą ir tradicijas“;
1.7. „Etninė kultūra vienija kartas“;
1.8. „Išlaužo krašto vasaros šventė“.
2. Prisidėti prie projektų finansavimo ne mažiau kaip po 2 500 Eur kiekvienam projektui, bet ne daugiau kaip po 20 proc. visų tinkamų finansuoti projektų išlaidų. 
3. Įgalioti Prienų rajono savivaldybės administracijos direktorių pasirašyti dokumentus, susijusius su sprendimo 1 punkte nurodytų projektų įgyvendinimu.
Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

